
 విని, సంతృప్తిగా తలపంకించాడు ప్రతాప్. కొద్దినిమిషాల తర్వాత విమానం మాగ్జిమమ్ స్పీడులో చిత్రద్వీప్ వైపు దూసుకెళ్ళడం ప్రారంభించింది.                  * * * * ప్రతాప్ తో మాట్లాడటం పూర్తయ్యాక జనరల్ భోజా టాయిలెట్ లో ఉన్న ట్రాన్స్ మిట్టర్ ఆఫ్ చేసేసి వెనక్కి తిరిగింది వినీల. తిరుగుతూనే ఉలిక్కిపడింది. తలుపుదగ్గర నిలబడి వుంది జెన్నీఫర్. పట్టుబడిపోయిన దొంగని చూసినట్లు చూస్తోంది వినీలవైపు. వినీలకి ప్రాణాలు కడబట్టినట్లయింది. ఆమె చూపులన్నీ జెన్నీఫర్ చేతిలో వున్న రివాల్వర్ మీదనే వున్నాయి. "నువ్వేనా భోజాతో కలిసి కులుకుతున్న కొత్త వలపులాడివి? కదలకు: కాల్చేస్తాను: ఏంచేస్తున్నావ్ ఈ గదిలోకి అది ట్రాన్స్ మిట్టరేనా? ఎవరితో మాట్లాడుతున్నావ్? చేతులు పైకెత్తు:"  మెల్లిగా చేతులు పైకిఎత్తుతున్నట్లు నటిస్తూ, స్కర్ట్ హిప్ పాకెట్ లో ఉన్న చిన్న రివాల్వర్ ని తీయబోయింది వినీల. ఆలోపలే రివాల్వర్ పేలిన శబ్దం వినబడింది. తక్షణం నేలమీద ఒరిగిపోయింది జెన్నీఫర్. ఆశ్చర్యంగా చూసింది వినీల. పడిపోయిన జెన్నీఫర్ వెనకవతల నిలుచుని వున్నాడు జనరల్ భోజా. అతని చేతిలోవున్న రివాల్వర్ బారెల్ లో నుంచి పొగ వస్తోంది. "ఇన్నాళ్ళకు నా చేతికిచిక్కింది ఈ ఇంగ్లీషు రాక్షసి" అన్నాడు జనరల్ భోజా స్వగతంలా తర్వాత చాలాసేపు చేష్టలుడిగి, నీలుక్కుపోయిన జెన్నీఫర్ వైపే చూశాడు ఆమెకు ఎలాగోలా పోయిన ప్రాణాలు తిరిగివచ్చి, తనమీద పడి పీకుతుందేమోనని భయపడుతున్నట్లు. జెన్నీఫర్ శాశ్వతంగా చచ్చిపోయి వుంటుందనీ, తనకు ఇకనుంచీ అంతా స్వేచ్ఛేననీ అతనికి ఓ పట్టాన నమ్మకం కలగడంలేదు. మహా మంత్రవేత్త పాపాడాక్టర్ అండదండలు వున్న జెన్నిఫర్, తన జుట్టుతో దిండు చేయించి తన ఆయువు పట్టును గుప్పెట్లో పెట్టుకున్న జెన్నిఫర్, ఇట్లా తుపాకి కాల్చగానే అట్లా చచ్చిపడిపోతుందా? నమ్మశక్యం కాకుండా ఉంది: పూర్తిగా అయిదు నిమిషాలు గడిచాకగానీ అతనికి జెన్నిఫర్ "మళ్ళీ బతక్కుండా" చచ్చిపోయిందని నమ్మకం కుదరలేదు. ఆ తర్వాత సంతోషంతో అతను పెట్టిన పెనుకేక, ఏదో అడవి జంతువు గర్జించినట్లు వినిపించింది వినీలకి. ఆ తర్వాత అతను వినీలని బొమ్మలా ఎత్తేసుకుని గిరగిరా గాల్లో తిప్పేస్తూ అన్నాడు - "నీలోఫర్: ఇక మనకు ఎదురులేదు: తిరుగులేదు: జెన్నిఫర్ పిశాచం మన్ని వదిలిపోయింది. ఇంక ఈ చిత్రద్వీప్ కి నువ్వు రాణీ: నేను రాజా: ఏమంటావ్?" "సర్లెండి మోటు సరసం. ఇంక నన్ను కిందికి దించండి" అంది నీలోఫర్ కైపుగా అతనివైపు చూస్తూ. "నిన్ను దొంచడం దింపడం ఇంక నేరుగా నా మంచంమీదే: ఇవాళ ఏమైనాసరే ఊర్కునేది లేదు." "నా పంతం నెగ్గించకముందేనా?" "నీ పంతం నెగ్గిందిగా: ఇండియా విమానం ఒకటి మన ఎయిర్ పోర్టులో పడివుంది. ప్రయాణీకులందరూ మన బందీలుగా వున్నారు. వాళ్ళలో ముగ్గురు వెరీ వెరీ వెరీ వెరీ ఇంపార్టెంట్ పర్సన్స్. వాళ్ళు ఇప్పుడో ఇంకో క్షణంలోనో ఇండియాతాలూకు రక్షణ రహస్యాలన్నీ వాంతి చేసుకున్నట్లు వెళ్ళగక్కేస్తారు. ప్రపంచ దేశాల దృష్టిలో ఇండియా పరువుపోతుంది. గొంతెమ్మకోరికలు కోరుతున్నాడు సైతాన్ సింగ్. దాంతో కాళ్ళబేరానికి రావాల్సిన స్థితిలో పడిపోయింది ఇండియా. సంప్రదింపులు సక్సెస్ కాకుండా మధ్యలో నేను అడ్డంపడుతున్నాను. ఇంతకంటే ఇంకేం కావాలి? పదపద: మజా చేసుకుందాం:" అన్నాడు పొంగిపోతూ.  "తప్పదా?" అంది వినీల గారంగా. "ఉహుఁ" ఇవాళ ఇంక తప్పదు:" అని నవ్వాడు భోజా. తర్వాత వినీలని ఎత్తుకునే తన మాస్టర్ బెడ్ రూంలోకి పరిగెత్తాడు. దాని పైకప్పు అంతా అద్దమే: గోడలన్నీ అద్దాలే: "ఇన్ని అద్దాలు ఎందుకో తెలుసా? పైకిచూసినా, పక్కకిచూసినా, ఇటుచూసినా, అటుచూసినా సరే మనం యాక్ట్ చేసిన బ్లూ ఫిలిమ్ మనమే చూసుకుంటున్నట్లు ఉంటుంది" అన్నాడు భోజా. వినీలని మంచంమీద కుదేస్తూ. పడడంలో వినీల స్కర్ట్ కిందికి జారిపోయి లోతైన ఆమె నాభి కనబడుతోంది కళ్ళార్పకుండా అటే చూస్తున్నాడు భోజా. "చాల్లెండి అల్లరి చూపులు:" అని నవ్వి, బాత్ రూంలోకి నడిచింది వినీల. "ఇప్పుడే ఎందుకు స్నానం. అంతా అయ్యాక ఎట్లాగూ చేస్తాంగా" అన్నాడు భోజా అసహనంగా. "మీ వన్నీ మోటు మిలిటరీ పద్ధతులు. మేము ఆడవాళ్ళం: కాస్త సుకుమారం కదా:" అంది వినీల వగలుపోతూ. "ఓసోస్: సరే అలాక్కానీ: అయితే నేను నీకు ఒళ్ళు రుద్దుతాను." సిగ్గు నటించింది వినీల. "అన్నీ చెప్పి మరీ చెయ్యాలా ఏమిటి?" అంది. భోజా సంతోషంతో లల్లాయి పదం పాడుతూ వుంటే, బాత్ టబ్ నిండా గోరువెచ్చటి నీళ్ళు నింపి, దానిలో సోప్ చిప్సూ, బేకింగ్ సాల్ట్స్, పెర్ ఫ్యూమూ కలిపింది వినీల. బాత్ రూం అంతా వెచ్చటి సువాసనలతో నిండిపోయింది.  తర్వాత తలుపుదగ్గరికివచ్చి ముగ్ధగా, సిగ్గుల మొగ్గలా తలవంచుకు నిలబడి "రండి" అంది వినీల, వినీ వినబడనట్లు. ఒక్క అంగలో లోపలికి వచ్చేశాడు భోజా.

 vini, santruptigaa talapankinchaadu pratap. koddinimishaala tarvaata vimanam magjimam speedulo chitradweep vaipu doosukelladam praarambhinchindi.                  * * * * pratap thoo matladatam puurtayyaaka janaral bhoja toilet loo unna trans mitter af chesesi venakki tirigindi vineela. tirugutune ulikkipadindi. talupudaggara nilabadi vundi gennifer. pattubadipoyina dongani chusinatlu chustondi vineelavaipu. vineelaki praanaalu kadabattinatlayindi. aame chuupulannii gennifer chetilo vunna rivalwar meedane vunnayi. "nuvvena bhojato kalisi kulukutunna kotta valapuladivi? kadalaku: kaalchestaanu: enchestunnav ee gadiloki adhi trans mittarena? evaritho matladutunnav? chetulu paikettu:"  melliga chetulu paikiettutunnatlu natistuu, scurt hip packet loo unna chinna rivalwar ni teeyaboyindi vineela. aalopale rivalwar paelina sabdam vinabadindi. takshanam neelameeda origipoyindi gennifer. aascharyamgaa chusindi vineela. padipoyina gennifer venakavatala niluchuni vunnadu janaral bhoja. athani chetilovunna rivalwar barel loo nunchi poga vastondi. "innaallaku naa chetikichikkindi ee ingleeshu rakshasi" annadu janaral bhoja swagatamlaa tarvaata chaalaasepu cheshtaludigi, neelukkupoyina gennifer vaipe chushadu aameku elagola poyina praanaalu tirigivacchi, tanameeda padi peekutundemonani bhayapadutunnatlu. gennifer saasvatamgaa chachipoyi vuntundanii, tanaku ikanunchi antaa swechhhenanee ataniki oo pattana nammakam kalagadamledu. mahaa mantravetta papadacter andadandalu vunna gennifer, tana juttutho dindu cheyinchi tana aayuvu pattunu guppetlo pettukunna gennifer, itla tupaki kaalchagaane atla chachipadipotunda? nammasakyam kakunda undi: puurtigaa ayidu nimishaalu gadichaakagaanii ataniki gennifer "mallee batakkunda" chachipoyindani nammakam kudaraledu. aa tarvaata santoshamto atanu pettina penukeka, edho adavi jantuvu garjinchinatlu vinipinchindi vineelaki. aa tarvaata atanu vineelani bommala ettesukuni giragira gaallo tippestuu annadu - "neelopher: ika manaku eduruledu: tiruguledu: gennifer pisaacham manni vadilipoyindi. inka ee chitradweep ki nuvvu raanii: nenu raja: emantav?" "sarlendi motu sarasam. inka nannu kindiki dinchandi" andi neelopher kaipuga atanivaipu chustuu. "ninnu donchadam dimpadam inka nerugaa naa manchammeede: ivaala emainasare oorkunedi ledu." "naa pantam negginchakamundena?" "nee pantam neggindigaa: india vimanam okati mana air portulo padivundi. prayaaneekulandaruu mana bandeelugaa vunnaru. vaallalo mugguru very very very very impartent persons. vaallu ippudo inko kshanamlono indiyaataaluuku rakshana rahasyaalannii vaanti chesukunnatlu vellagakkestaaru. prapancha deshaala drushtilo india paruvupotundi. gontemmakorikalu korutunnadu saitan sing. daamto kaallaberaaniki ravalsina sthitilo padipoyindi india. sampradimpulu suxes kakunda madhyalo nenu addampadutunnaanu. intakante inkem kavali? padapada: maja chesukundam:" annadu pongipotuu.  "tappada?" andi vineela gaaramgaa. "uhi" ivaala inka tappadu:" ani navvaadu bhoja. tarvaata vineelani ettukune tana master bed roomloki parigettaadu. daani paikappu antaa addame: godalanni addale: "inni addaalu enduko telusa? paikichusina, pakkakichusina, ituchusina, atuchusina sare manam act chesina bloo philim maname chusukuntunnatlu untundi" annadu bhoja. vineelani manchammeeda kudestu. padadamlo vineela scurt kindiki jaripoi lotaina aame naabhi kanabadutondi kallarpakunda ate chustunnadu bhoja. "challendi allari chuupulu:" ani navvi, bath roomloki nadichindi vineela. "ippude enduku snaanam. antaa ayyaka etlaaguu chestaamgaa" annadu bhoja asahanamgaa. "mee vannee motu military paddhatulu. memu aadavaallam: kaasta sukumaram kada:" andi vineela vagalupotu. "osos: sare alakkani: ayithe nenu neeku ollu ruddutaanu." siggu natinchindi vineela. "annee cheppi mari cheyyala emiti?" andi. bhoja santoshamto lallai padam paadutuu vunte, bath tub ninda goruvechati neellu nimpi, daanilo sope chipsuu, baking salts, per fumu kalipindi vineela. bath room antaa vechhati suvaasanalato nindipoyindi.  tarvaata talupudaggarikivachchi mugdhagaa, siggula moggala talavanchuku nilabadi "randi" andi vineela, vinee vinabadanatlu. okka angalo lopaliki vachesadu bhoja.